13/03/2017 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución número 7596 do 10/03/2017 pola que se aproba a concesión provisional de subvencións a concellos, agrupacións de concellos, mancomunidades e outras entidades locais da provincia da coruña para a creación, mantemento e reforzo dos SNL 2017

Don VALENTÍN GONZÁLEZ FORMOSO, Presidente da Deputación Provincial da Coruña, Vistos os informes da Intervención xeral e da unidade xestora do programa, que constan no expediente e acreditan os seguintes Primeiro. Resolución Presidencial núm.32520/2016 do 29/12/2016, pola que se avoca a competencia para aprobar as bases específicas reguladoras da convocatoria de subvencións dirixida a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2017. Segundo. A Xunta de Goberno toma coñecemento desta resolución 32520/2016 na sesión ordinaria celebrada o 5 de xaneiro de 2017. Terceiro. Bases reguladoras da convocatoria de subvencións dirixida a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2017, publicadas no BOP número 1 do 02/01/2017. Cuarto. O prazo de presentación de solicitudes finalizou o 31 de xaneiro de 2017 ás 14:00h. Finalizou o prazo de requirimento de documentación incorrecta/insuficiente a solicitantes. Quinto. A Resolución Presidencial 2017/3693, aproba a designación da Comisión Avaliadora, conforme o punto 8 das Bases reguladoras xerais (BOP número 247 do 30/12/2016) que se reuniu o 24 de febreiro de 2017. Sexto. A totalidade das solicitudes referidas neste informe foron presentadas dentro do prazo establecido na convocatoria, o obxecto e o orzamento axústanse ás bases. Sétimo. Na partida orzamentaria 0111/334.4/462.01 do orzamento xeral desta deputación para o exercicio 2017 existe consignación orzamentaria para facer fronte á concesión das subvencións propostas. Vistos os antecedentes sinalados, así como as disposicións legais de aplicación, 1. Conceder provisionalmente as subvencións aos concellos, agrupacións de concellos, mancomunidades e outras entidades locais da provincia que se relaciona no anexo 1, polos importes que se indican, con cargo á partida orzamentaria 0111/334.4/462.01, sendo o importe total proposto de 384.000,00 €. 2. Conceder provisionalmente as subvencións condicionadas aos solicitantes polos motivos que se indican no anexo 2, que deberán ser emendados polos solicitantes no prazo de dez días hábiles que se sinala máis adiante.3. Publicar a presente resolución de concesión provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.4. Abrir un prazo de 10 días hábiles, contados a partir do día seguinte ao da publicación da presente resolución de concesión provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude, presentar alegacións ou presentar emenda de erros. Transcorrido o devandito prazo de 10 días sen que os solicitantes formulen desistencia expresa, a subvención considerarase aceptada tacitamente.5. A presente resolución de concesión provisional non xera dereito ningún a favor dos beneficiarios propostos. Só a publicación da resolución de concesión definitiva xerará estes dereitos.6. Dispoñer que os solicitantes estean ao corrente das obrigas tributarias e da Seguridade Social a) no momento da concesión b) no momento do pago 7. Publicar esta resolución pola que se aproba a concesión provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación. FONL. Convocatoria de subvencións dirixida a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2017. Total concedido 384.000,00€ Total concedido 84.000,00€ A Coruña, 10 de marzo de 2017 O PRESIDENTE O SECRETARIO Valentín García Formoso José Luis Almau Supervía